Hvert år forbruker vi om lag 750 millioner drikkekartonger i Norge. Det finnes returordninger for drikkekartong i så godt som alle norske kommuner. Som oftest skal drikkekartongene returneres med papiravfallet, men ordningen kan variere noe fra kommune til kommune. I 2009 ble 50,3 % av alle drikkekartonger kildesortert og materialgjenvunnet og 30 % energiutnyttet i restavfallet. Når kartongene kildesorteres og materialgjenvinnes spares ressurser og miljøet.